open-index/open-wikipedia-markdown huggingface dataset:
EM i fotball 2022 for kvinner

**Europameisterskapen i fotball for kvinner 2022** var den 13. europameisterskapen i fotball for kvinner og vart arrangert av UEFA frå 6. til 31. juli 2022 i England.

Meisterskapen skulle opphavleg arrangerast i 2021, men på grunn av koronapandemien vedtok UEFA å utsette meisterskapen for herrane til 2021 og meisterskapen for kvinner til 2022.

28. februar 2022 vart russiske klubb- og landslag suspendert av FIFA og UEFA frå å delta i internasjonale turneringar på ubestemt tid, som følgje av den russiske invasjonen av Ukraina 24. februar 2022. Det russiske kvinnelandslaget var kvalifisert til europameisterskapen og skulle ha spelt i gruppe C. Portugal overtok plassen til Russland i gruppe C.

Vertsnasjonen England vann europameisterskapen for fyrste gong, etter å ha slege Tyskland 2&ndash;1 i finalen etter ekstraomgangar. 

## Arenaar

## Gruppespelet
### Gruppe A

----

----

----

----

----

----

### Gruppe B

----

----

----

----

----

----

### Gruppe C
Det russiske kvinnelandslaget var kvalifisert til europameisterskapen og skulle ha spelt i gruppe C. Men 2. mai 2022 vart det stadfesta at Russland ikkje fekk delta i meisterskapen, på grunn av den russiske invasjonen av Ukraina 24. februar 2022. Portugal overtok plassen til Russland i gruppe C.

----

----

----

----

----

----

### Gruppe D

----

----

----

----

----

----

## Sluttspelet
### Kvartfinalar

----

----

----

----

### Semifinalar

----

----

### Finale

## Referansar

**Denne artikkelen bygger på «[[:nb:EM i fotball for kvinner 2022|EM i fotball for kvinner 2022]]» frå ,  den 1. desember 2021.*  

## Bakgrunnsstoff
* Nettstaden til UEFA Women's Euro 2022
Tornike Kipiani

**Tornike Kipiani** (), òg kalla «Kipo», er ein georgisk songar. Kipiani skulle representere Georgia i Eurovision Song Contest 2020 med songen «Take Me as I Am», men tevlinga vart avlyst på grunn av koronavirusutbrotet i Europa vinteren 2020. I staden representerte Kipiani Georgia i Eurovision Song Contest i 2021 med låten «You».

## Bakgrunn
Kipiani vart fødd i Tbilisi 11. desember 1987 og vart kjend i Georgia då han vann georgisk *X Factor* i 2014. Mentoren hans var den georgiske artisten Tamta, som representerte Kypros i Eurovision Song Contest 2019.

Kipiani deltok i den georgiske uttakinga til Eurovision Song Contest 2017 med songen «You Are My Sunshine». I 2019 vann han georgiske *Idol* med 33,82 prosent av telefonrøystene. Gjennom sigeren fekk han representere Georgia i Eurovision Song Contest 2020 i Rotterdam i Nederland, men tevlinga vart avlyst på grunn av koronavirusutbrotet i Europa vinteren 2020. I staden fekk Kipiani representere Georgia i Eurovision Song Contest i 2021. I semifinalen enda Kipiani og songen hans «You» på ein 16.-plass og gjekk dimed ikkje vidare til finalen.

## Referansar

**Denne artikkelen bygger på «[[:nb:Tornike Kipiani|Tornike Kipiani]]» frå ,  den 1. desember 2021.*
Salomé

**Maria Rosa Marco** (), betre kjend som **Salomé**, er ein spansk songar og programleiar. Salomé kom på delt fyrsteplass i Eurovision Song Contest 1969 saman med Nederland, Storbritannia og Frankrike med songen «Vivo cantando». Vinnarsongen vart gjeven ut på sju ulike språk: spansk, katalansk, baskisk, fransk, tysk, italiensk, engelsk og serbokroatisk.

Salomé byrja  karrieren ved Barcelona Radio og heldt fram  som musikar og programleiar på TV. Fram til 1963 spelte ho inn og gav ut meir enn 40 songar på plateselskapa Iberofón og Zafiro.  I 1962 deltok ho òg på Middelhavsfestivalen.  

Seinare har Salomé gjeve ut ei rekkje songar som har vorte utgjevne av blant anna Iberfón og Belter. Ho har gjeve ut mange velkjende songar på spansk og katalansk, blant anna «Quinientas millas», «L'arbre», «Bésame much», «Com el vent», «L'emigrant», «Puedo morir mañana», «Isla del amor» og «O Esperaré».

## Kjelder

**Denne artikkelen bygger på «[[:nb:Salomé|Salomé]]» frå ,  den 1. desember 2021.*
Jendrik Sigwart

**Jendrik Sigwart** () er ein tysk songar og låtskrivar. Han representerte Tyskland i Eurovision Song Contest 2021 i Rotterdam i Nederland med låten «I Don’t Feel Hate‎».

## Bakgrunn
Sigwart vart fødd og voks opp i Hamburg som den nest eldste i ein syskenflokk på fire. Allereie som barn byrja han å spele fiolin og piano. Etter å ha fullført vidaregåande skule studerte han musikalteater ved Hochschule Osnabrück. Han har skrive fleire eigne songar, både for vokal og favorittinstrumentet hans ukulele.

Då speleoppdraga ikkje kom i 2020 på grunn av koronaviruspandemien, brukte Sigwart i staden tida på å skrive ein song og produsere ein musikkvideo til han. Han la ut ein humoristisk post på TikTok og Instagram under mottoet: «How to make a Musikvideo».

Sigwart hadde drøymt å delta i Eurovision Song Contest, noko han fortalde om i fleire av videoane sine på sosiale medium. Hausten og vinteren 2020–2021 deltok han i uttakingsprosessen for å verta den tyske representanten i Eurovision Song Contest 2021 i Nederland. Blant rundt hundre deltakarar vart Sigwart vurdert av to uavhengige jurygruppar, og til slutt vald til å representere Tyskland i Eurovision Song Contest. Den tyske kringkastaren offentleggjorde deltakinga i februar 2021, og låten «I Don't Feel Hate» vart offentleggjort 25. februar. I Eurovision Song Contest enda Sigwart nest sist i finalen, med berre 3 poeng frå juryane og 0 frå sjåarane.

## Referansar

**Denne artikkelen bygger på «[[:nb:Jendrik Sigwart|Jendrik Sigwart]]» frå ,  den 2. desember 2021.*
Gruppa Hurricane

**Hurricane**, òg kjend under namnet **Hurricane** **Girls**, er ei serbisk jentegruppe innan pop- og R&B-sjangeren. Hurricane vart skipa av musikkprodusenten Zoran Milinković i november 2017, og gruppa består av Sanja Vučić, Ivana Nikolić og Ksenija Knežević. Gruppa representerte Serbia i Eurovision Song Contest 2021 med songen «Loco Loco».

## Om gruppa
Gruppa syng hovudsakleg på engelsk. Fram til 2020 gav dei berre ut eit fåtall songar på serbisk. Hurricane har siktet mot ein internasjonal karriere, blant anna med to planlagde songar for Universal, og dei har samarbeidd med Hollywood-produsenten Stephen Belafonte.

Hurricane skulle ha representert Serbia i Eurovision Song Contest 2020 med songen «Hasta la vista», men EBU avlyste tevlinga på grunn av koronaviruspandemien i Europa 2020. I staden fekk Hurricane representere Serbia i Eurovision Song Contest 2021. Hurricane enda på ein 15. plass i finalen med låten «Loco Loco».

## Besetning

* Sanja Vučić – vokal (2017–)
* Ivana Nikolić – vokal (2017–)
* Ksenija Knežević – vokal (2017–)

## Referansar

**Denne artikkelen bygger på «[[:nb:Hurricane (band)|Hurricane (band)]]» frå ,  den 2. desember 2021.*
Alv O. Bergset

**Alv O. Bergset** () var vararepresentant på Stortinget for Kristeleg Folkeparti frå Sogn og Fjordane i perioden 1989-1993.

Bergset er oppvaksen og busett på Bergset i Stryn. Han er son av av lærar Ola Bergset (1891-1977) og husmor Gudrun Haugen (1909-1993).
Han er onkel til Arve Moen Bergset.

Bergset vart tildelt Kongens fortenestemedalje i sølv i 2010.

## Kjelder

## Bakgrunnstoff

* Stortingsbiografi
* Biografi  ved allkunne.no
Kemama

**«Kemama»** (slang for 'OK, mamma') er ein indiepopsong frå 2020 som vert framført av den tsjekkiske artisten Benny Cristo. Songen skulle ha vore det tsjekkiske bidraget i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

## Om songen
«Kemama» er skriven av Cristo sjølv, saman med Osama Verse-Atile, Charles Sarpong og Rudy Ray. Han var eitt av bidraga i den tsjekkiske songtevlinga *Eurovision Song CZ*, i regi av Česká televize. Tevlinga opna 20. januar 2020, og 3. februar vart «Kemama» kåra til vinnar av *Eurovision Song CZ* gjennom røystene frå ein fagjury og ein folkejury. Han vart nummer to hjå juryane, men vann publikumsrøystene og vart dimed det tsjekkiske bidraget til Eurovision Song Contest 2020. Songen skulle ha delteke i den andre semifinalen torsdag 14. mai 2020.

Benny Cristo kunngjorde at songen skulle justerast noko og spelast inn på ny i studio i Kenya føre Eurovision Song Contest.

På grunn av koronavirusutbrotet i Europa vinteren 2020 vedtok EBU å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen covid-19. Songen fekk dimed aldri delteke i Eurovision Song Contest.

## Referansar

**Denne artikkelen bygger på «[[:nb:Kemama|Kemama]]» frå ,  den 2. desember 2021.*
Omaga

**«Omaga»** (slang for 'Oh my God') er ein indiepopsong frå 2021 som vert framført av den tsjekkiske artisten Benny Cristo. Songen vart utgjeven 17. februar 2021 og var det tsjekkiske bidraget i Eurovision Song Contest 2021 i Rotterdam i Nederland.

## Om songen
«Omaga» er skriven av Cristo sjølv, saman med låtskrivaren og musikkprodusenten Filip Vlček. Songen er i ein litt annan stil og sjanger enn Cristo vanlegvis syng, noko Vlček kommenterer: «eg synest utfordringa har lukkast. Stilen passar han godt». Songen har engelsk tekst, med eit par linjer på tsjekkisk.

«Omaga» var det tsjekkiske bidraget til Eurovision Song Contest 2021, der han var den tredje låten ut på scena i den andre semifinalen i Rotterdam Ahoy torsdag 20. mai 2021. Låten vart nummer 15 av 17 i semifinalen, og kvalifiserte ikkje seg til finalen.

## Referansar

**Denne artikkelen bygger på «[[:nb:Omaga|Omaga]]» frå ,  den 2. desember 2021.*
Mjuk pepparkaka

**Mjuk pepparkaka** er ei svensk krydderkake med peparkakesmak.

Ingredienser som tradisjonelt blir brukt i røra er kveitemjøl, sukker, matfeitt, egg, tyttebærsyltetøy og bikarbonat. Ho blir smaksett som peparkaker med kryddernellik, kanel og ingefær.

Mjuk pepparkaka har lang haldbarheit, ho kan stå i ca. 14 dagar i lukka boks eller 3–6 månader i frysar.

## Kjelder

**Denne artikkelen bygger på «[[:sv:Mjuk pepparkaka|Mjuk pepparkaka]]» frå ,  den 2. desember 2021.*  

## Bakgrunnsstoff
*Myk pepperkake. Oppskrift ved NRK.no
Vatikanpalasset

**Vatikanpalasset** er den offisielle residensen til paven i Vatikanstaten, og ligg ved sida av Peterskyrkja.

Palasset er eit samansett kompleks av bygningar som omfattar leilegheitene til paven, hovudkontora til den katolske kyrkja, ei mengd kapell, Vatikanmusea og Vatikanbiblioteket. Totalt er det over 1 000 rom, der dei mest berømte er Det sixtinske kapellet med freskar av Michelangelo og Rafaels stansar med freskar av Rafael.

Palasset blei bygd på 1200-talet, men paven flytta ikkje inn før i 1377 eller 1378. Palasset blei påbygd, pussa opp og utvida mykje på 1400- og 1500-talet.

Pave Frans har førebels ikkje flytta inn i Vatikanpalasset, men har føretrekt å bli verande buande i *[[Domus Sanctae Marthae]]* der han har budd sidan konklavet som valde han. Han planla likevel å bruka kontora i Vatikanpalasset.

## Kjelder

**Denne artikkelen bygger på «[[:nb:Vatikanpalasset|Vatikanpalasset]]» frå ,  den 2. desember 2021.*  
 

## Bakgrunnsstoff

*
Verdscupen i alpine greiner 2002/Kvinner

**Verdscupen i alpine greiner for kvinner i 2002**-sesongen tok til 27. oktober 2001 i Sölden i Austerrike og vart avslutta 10. mars 2002 i Altenmarkt im Pongau, også Austerrike. Turneringa omfatta 32 renn og 34 tevlingar. Tevlingane fordelte seg på 9 slalåmrenn, 9 storslalåmrenn, 5 super-g-renn, 9 utforrenn og to kombinasjonstevlingar, dei siste baserte på allereie avvikla enkeltrenn i slalåm og utfor.

Michaela Dorfmeister frå Austerrike vann den store FIS-premien framom landskvinna Renate Götschl. På tredjeplass kom sveitsiske Sonja Nef.

## Samanlagt

### Slalåm

### Storslalåm

### Super-g

### Utfor

### Kombinasjon

## Kjelder

**Denne artikkelen bygger på «[[:de:Alpiner Skiweltcup 2001/02|Alpiner Skiweltcup 2001/02]]» frå ,  den 2. desember 2021.*
Brevroman

**Brevroman** er ein roman som har form av ei rekke brev. Brevromanen var ein svært populær sjanger på 1700-talet og eit stykke ut på 1800-talet. Han gjev høve til å oppleva hovudperson i forteljinga på nært holdet, anten han har ei fiktiv handling eller er ei forteljing frå det verkelege livet.

Då brevromanen oppstod danna han ein ny forteljarmåte der brevskrivaren normalt skildra noko han nyleg har opplevd. Med dette   formidlar ein ei augeblinksstemning. Historia kjem ikkje som eit fjernt tilbakeblikk, men medan ho blir opplevd. Handlinga forflyttar seg inn i lesaren, der romanen vert psykologisk og gjer kvinner synlege som heltinner og skribentar. Slik skaffa romanane seg i første rekke ein kvinneleg lesarkrins. 

Sjangeren voks fram ved at brev på 1600- og 1700-talet ofte blei skrivne med tanka på å setjast i omløp, ofte gjennom avskrifter som sirkulerte i ein utvald krins. Ein annan faktor, ifølgje Göran Hägg, er at eldre litteratur manglar ein tradisjon for å attgje tankane til enkeltpersonar. Brev (i lag med dagsboknotat og fiktive avisutklipp) «forklarte »dermed korleis forfattar og lesar fekk kjennskap til til tankane deira. 

Den første romanen til å utforska sjangeren var Aphra Behn sin trilogi *Lover-Letters Between a Noble-Man and his Sister* frå 1684–87 med handling frå Monmouthopprøret. Her blir forma nytta til å presentera forteljinga frå fleire synsvinklar. Forteljarstemme kjem i bakgrunnen i første delen; seinare dukkar ein synleg forteljar opp. 

Samuel Richardson si bok *Pamela*, som kom ut i 1740, var først tenkt som ei eksempelsamling for utrente brevskrivarar. Som utgangspunkt valde Richardson ei ung tenestejente som blir utsett for uønskt merksemd frå herren i huset, og skriv til foreldra sine for å få råd. Forfattaren blei etterkvart så gripen av soga at han endra prosjektet til ein roman. For å gjera han troværdig, lét han Pamela gå over til dagboknotat i staden for brev. *Pamela* fekk stor innverknad på seinare litteratur, både med omsyn til form og tema. Rousseau følgde i Richardson sine fotspor med *Julie, eller den nye Héloïse* (1760). 

; Døme på brevromanar

* Charles de Montesquieu: *Persiske brev* (1721)
* Samuel Richardson: *Pamela* (1740) og *Clarissa*
* Marie-Jeanne Riccoboni: *Fanny Butlers brev* (1757) 
* Johann Wolfgang von Goethe: *[[Den unge Werthers lidelser]]*
* Pierre Choderlos de Laclos: *[[Les Liaisons dangereuses]]*
* Thomasine Gyllembourg: *Familien Polonius*
* Mary Shelley: *[[Frankenstein]]*
* Dorothy L. Sayers: *The Documents in the Case* (1930)
* Fjodor Dostojevskij: *Fattige folk* (1846)
* Bram Stoker: *Dracula* (1897) 
* Alice Walker: *The Color Purple* (1982)

## Kjelder

**Denne artikkelen bygger på «[[:da:Brevroman|Brevroman]]» frå ,  den 2. desember 2021.*  

## Bakgrunnsstoff
*Brevroman i Bibliotekarstudentens nettleksikon om litteratur og medier. Av Helge Ridderstrøm (førsteamanuensis ved OsloMet – storbyuniversitetet)
You av Tornike Kipiani

**«You»** (norsk 'du') er ein song frå 2021 som er komponert og vert framført av den georgiske songaren Tornike Kipiani. Songen vart utgjeven i mars 2021 og var det georgiske bidraget til Eurovision Song Contest 2021 i Rotterdam i Nederland.

## Om songen
Etter å ha vunne den georgiske versjonen av *Idol* i januar 2020, vart Kipiani vald til å representere Georgia i Eurovision Song Contest 2020. EBU vedtok i midten av mars å avlyse Eurovision Song Contest på grunn av koronaviruspandemien. Nokre dagar etter avlysinga vedtok Georgias offentlege kringkasting at Kipiani skulle representere landet i Eurovision Song Contest 2021.

1. mars 2021 kunngjorde den georgiske kringkastaren at Kipiani skulle framføre låten «You». Denne er skriven av Kipiani sjølv og vert skildra som ein song innan sjangrane rock, poprock og bluesrock. I tillegg til Tornike Kipiani deltok Gori jentekor, Aleko Berdzenishvili, Marian Shengelia og Mariko Lezhava på innspelinga. Songen vart utgjeven 15. mars.

Det vart òg spela inn ein musikkvideo til songen, regissert av Temo Kvirkvelia.

### Eurovision Song Contest
Georgia deltok i den andre semifinalen av Eurovision Song Contest, som vart arrangert i Rotterdam Ahoy i Rotterdam i Nederland torsdag 20. mai. «You» enda nest sist i semifinalen og kvalifiserte ikkje seg til finalen laurdag 22. mai 2021.

Svenske Emilia Sandquist var kunstnarisk ansvarleg for sceneshowet til Georgia under tevlinga. Sandquist har tidlegare regissert sceneshow for fleire artistar i svenske *[[Melodifestivalen]]*. 

## Referansar

**Denne artikkelen bygger på «[[:nb:You (Tornike Kipiani-sang)|You (Tornike Kipiani-sang)]]» frå ,  den 2. desember 2021.*
Take Me as I Am

**«Take Me as I Am»** (norsk omsetjing: *ta meg som eg er*) er ein song frå 2020 som vert framført av den georgiske songaren Tornike Kipiani. Songen skulle vore det georgiske bidraget til Eurovision Song Contest 2020 i Rotterdam i Nederland, men tevlinga vart avlyst på grunn av koronavirusutbrotet i Europa vinteren 2020.

## Om songen
Etter å ha vunne den georgiske versjonen av *Idol*, vart Kipiani vald til å representere Georgia i Eurovision Song Contest 2020. Songen var internt vald av Georgias offentlege kringkasting. Ein liten del av songen vart offentleggjord 2. mars 2020, medan songen i sin heilskap vart sloppen dagen etter. Musikkvideoen til songen vart regissert av Temo Kvirkvelia.

«Take Me as I Am» vart skriven av Kipiani sjølv, medan Aleko Berdzenishvili produserte den. Artisten sjølv skildra låten som ein «blanding av rock, dubstep og elektronika».

Teksta handlar om presset eg-personen følar ved å samanlikna seg med andre nasjonalitetar. Han vert beden om å «snakka som ein engelskmann», «kle seg som ein italienar», «dansa som ein spanjol», «lukte som eit fransk homme» og «spele som ein tyskar». Trass presset, er eg-personen fast bestemd på å bli verande tru mot seg sjølv og at folk skal ta han som han er, i tråd med tittelen på songen. Songteksta er engelsk, men har òg frasen «eg elskar deg» på ulike europeiske språk.

I januar 2020 vart Georgia trekt til å delta i den andre semifinalen av Eurovision Song Contest. Semifinalen skulle ha vore arrangert i Rotterdam Ahoy i Rotterdam i Nederland torsdag 14. mai. På grunn av koronavirusutbrotet i Europa vinteren 2020 vedtok EBU å avlyse Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen covid-19. Songen fekk dimed aldri delteke i Eurovision Song Contest.

## Referansar

**Denne artikkelen bygger på «[[:nb:Take Me As I Am|Take Me As I Am]]» frå ,  den 2. desember 2021.*
Loco Loco

**«Loco Loco»** (spansk for *galen, galen*) er ein serbisk popsong frå 2021 som vert framført av den serbiske jentegruppa Hurricane. Songen var det serbiske bidraget i Eurovision Song Contest 2021 i Rotterdam i Nederland, og vart gjeven ut 5. mars 2021.

## Om songen
«Loco Loco» er komponert og produsert av Darko Dimitrov og Nemanja Antonić, medan Sanja Vučić har skrive teksta. Songen vart sloppen for digital nedlasting og strøyming 5. mars 2021.

### Eurovision Song Contest
Hurricane skulle ha delteke i Eurovision Song Contest 2020 med låten «Hasta la vista», men tevlinga vart avlyst på grunn av koronaviruspandemien. I staden vedtok kringkastaren Radio-televizija Srbije (RTS) at gruppa skulle få delta i Eurovision Song Contest i 2021 i staden. Vedtaket vart kunngjort 26. januar 2021, og tittelen til songen vart avsløra 23. februar same år. Songen vart offentleggjord 5. mars.

Serbia deltok i den andre semifinalen av Eurovision Song Contest i Rotterdam Ahoy i Nederland torsdag 20. mai. Der kom den på åttendeplass og kvalifiserte seg til finalen laurdag 22. mai. I finalen enda songen på 15. plass med 102 poeng.

## Referansar

**Denne artikkelen bygger på «[[:nb:Loco Loco|Loco Loco]]» frå ,  den 3. desember 2021.*
Europameisterskapen på skeiser 2005

**Europameisterskapane på skeiser 2005 for menn og for kvinner** vart avvikla i Thialf-ishallen i Heerenveen i Nederland i tida frå fredag 7. til sundag 9. januar. 32 menn og 25 kvinner frå 15 land deltok i meisterskapen. Deltakarane kom frå Austerrike, Belgia, Finland, Italia, Kviterussland, Nederland, Noreg, Polen, Romania, Russland, Sveits, Sverige, Tsjekkia, Tyskland, Ukraina.

Noreg stilte med tre menn: Håvard Bøkko, Eskil Ervik, Øystein Grødum, og to kvinner:  Hedvig Bjelkevik og Maren Haugli. Ervik enda på femteplass samanlagt og var best av de norske utøvarane, Grødum vart nummer 8.

Nederlendaren Jochem Uytdehaage vart europameister framom tre landsmenn. Han vann også 1500-meteren. Landsmannen Mark Tuitert stod for bestetida på 500 m, nordmennene Ervik og Grødum det same på høvesvis 5&nbsp;000 og 10&nbsp;000 meter. I kvinnene sin meisterskap triumferte Anni Friesinger for fjerde året i rad, landskvinnene Daniela Anschütz og Claudia Pechstein kransa henne på sigerspallen. Friesinger var best av alle på dei tre kortaste distansane, Pechstein vann 5000-meteren.

## Skeise-EM 2005, menn



Dato: 7.-9. januar


### 500 meter





### 5000 meter





### 1500 meter





### 10000 meter





## Skeise-EM 2005, kvinner



Dato: 7.-9. januar


### 500 meter





### 3000 meter





### 1500 meter





### 5000 meter





## Kjelder

**Denne artikkelen bygger på «[[:nl:Europese kampioenschappen schaatsen 2005|Europese kampioenschappen schaatsen 2005]]» frå ,  den 3. desember 2021.*
Handball-VM 1982 for kvinner

**Verdsmeisterskapen i handball 1982 for kvinner**, den 9. i rekka, vart avvikla i tida 2. til 12. desember i Ungarn. 12 land deltok i turneringa: Aust-Tyskland, Bulgaria, Jugoslavia, Kongo, Noreg, Romania, Sovjetunionen, Sør-Korea, Tsjekkoslovakia, Ungarn, USA, Vest-Tyskland.

Sovjetunionen sitt mannskap vart verdsmeistrar etter å ha teke 8 av 10 poeng i finalerunda. Ungarn tok sølv og Jugoslavia bronse, begge med 7 poeng i finalerunda. Noreg kom på sjuandeplass etter å ha vunne B-pulja med 9 av 10 poeng.

Mellom spelarane i den sovjetiske troppa fann ein Marina Bazanova, Larisa Karlova, Ljubov Odinokova, Iryna Paltsjykova, Julija Safin, Sigita Strečen, Zinaida Turtsjina, Olha Zubarjeva og målvakta Natalia Mitrjuk.

Noregs tropp bestod av Turid Smedsgård, som vart kåra til meisterskapens beste målvakt, Linn Siri Jensen, Liv Kyvåg, Marit Breivik, Sissel Brenne Buchholdt, Kristin Glosimot, Hanne Hegh, Susanne Jensen, Wenche Jensen, Britt Johansen, Kristin Midthun, Åse Nygård, Ingunn Rise, Heidi Sundal og Ingunn Thomassen.

## Kjelder
*todor.66
Zinajida Turtsjyna

**Zinajida Mykhajlivna Turtsjyna** () er ein ukrainsk tidlegare handballspelar frå Kiev som tevla for Sovjetunionen. Ho vart olympisk meister 1976 og 1980, verdsmeister 1982 og 1986. På handballbana var Turtsjyna spelstyrar.

## Karriere
### Klubbspel
Zinajida Stolitenko byrja spele for Spartak Kiev i 1962. I 1965 gifta ho seg med trenaren i klubben, Ihor Turtsjyn. Frå 1969 til 1988 vart Spartak og Turtsjyna kvart einaste år sovjet-meister i handball. Perioden 1970 til 1988 sigra laget i EHF-meisterligaen. Turtsjyna var aktiv spelar i klubben heilt fram til 1994.

### Landslagsspel
Turtsjyna deltok i meir enn 500 landskampar for Sovjetunionen i tida 1965-88, dei siste 15 åra med ektemannen som landslagssjef. Etter VM-bronse i 1973, vann Turtsjyna VM-sølv i 1975, OL-gull i 1976, VM-sølv i 1978, OL-gull i 1980, VM-gull i 1982 og 1986, samt OL-bronse i 1988.

Etter Ihor Turtsjyn døydde i 1993, arbeidde Turtsjyna i ulike posisjonar i Spartak Kiev.

### Merittar
*Olympisk meister: 1976 og 1980 for Sovjetunionen
*Verdsmeister: 1982 og 1986 for Sovjetunionen
*VM-sølv: 1975 og 1978 for Sovjetunionen
*VM-bronse: 1973 for Sovjetunionen
*Vinnar av EHF-meisterligaen: 1970, 1971, 1972, 1973, 1975, 1977, 1979, 1981, 1983, 1985, 1986, 1987 og 1988 med Spartak Kiev
*Sovjetisk meister: 1969-1988 med Spartak Kiev

## Kjelder

**Denne artikkelen bygger på «[[:en:Zinaida Turchyna|Zinaida Turchyna]]» frå ,  den 3. desember 2021.*  
**Denne artikkelen bygger på «[[:de:Sinajida Turtschyna|Sinajida Turtschyna]]» frå ,  den 3. desember 2021.*  

*
Tom Leeb

**Tom Leeb** () er ein fransk songar, låtskrivar, komikar og skodespelar. Leeb skulle ha representert Frankrike i Eurovision Song Contest 2020 i Rotterdam i Nederland med songen «The Best in Me», men 18. mars 2020 avlyste  EBU Eurovision Song Contest på grunn av koronaviruspandemien i Europa vinteren 2020.

## Bakgrunn
Leeb vart fødd i Paris i 1989, som son av humoristen Michel Leeb og journalisten Béatrice Malicet. Han er den yngste av tre barn, etter storesystrene Fanny (fødd 1986) og Elsa (fødd 1988). Etter skulegangen studerte han teater, film, song og dans i New York i fem år.

Allereie som 14-åring, i 2003, spelte Leeb i teaterversjonen av *[[Mrs. Doubtfire|Mrs]]*. *[[Mrs. Doubtfire|Doubtfire]]*, saman med far sin. I 2013 fekk han rolla som Tom i tv-serien *Sous le soleil de Saint-Tropez*, deretter spelte han rolla som Adrien i ein episode av tv-serien *Section de recherches*.

I 2014 hadde Leeb ei lita rolle i filmen *Avis deimistral*, og to år seinare hadde han ei større rolle i den franske komedien *Paroles*. I 2014 danna han òg ein humorduo saman med skodespelaren Kevin Levy, og saman skapte dei sitt fyrste show, *Kevin & Tom*. Parallelt med ei rekkje tilstellingar i Paris, publiserte dei fleire YouTube-videoar under tittelen: « Comment… » ('Korleis *…*').

I mars 2018 debuterte Leeb som songar og musikar, og gav ut sin fyrste singel, «Are We too Late», på selskapet Roy Music. Han er inspirert av artistar som John Mayer, Matt Corby og Ben Howard. I januar 2020 kunngjorde den franske TV-kanalen France 2 at dei hadde vald Tom Leeb til å representere Frankrike i Eurovision Song Contest 2020. Han skulle ha opptredd med songen «The Best in Me». På grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen COVID-19.

## Filmografi
Utval av filmar og seriar:

### Filmar

* 2013: *Paroles*
* 2014: *Avis de mistral* – Tiago
* 2017: *Jour J* – Gabriel
* 2017: *Overdrive* – amerikansk turist nummer 2
* 2017: *Mon poussin* – Romain
* 2017: *Papillon* – advokat
* 2017: *Les Nouvelles Aventures di Cendrillon* – den kortvaksne Relou
* 2019: *Edmond* – Leo Volny
* 2020: *Pourris gâtés*
* 2021 : *8, Ru dei L’Humanité*  – Sam (Netflix)
* 2021 : *Pierre & Jeanne Clémentine Célarié* - Paul (Basert på ein roman av Guy dei Maupassant)

### TV-seriar

* 2013–2014: *Sous le soleil de Saint-Tropez* – Tom Drancourt (sesong 1–2)
* 2014: *Section de recherches* TF1 – David Bréand (sesong 8, episode 9)
* 2018: *Nina* France 2 – Anto (sesong 4, episode 4)
* 2020 : *Infidèle* TF1 – Gabriel (sesong 2)
* 2021 : *Plan B* TF1 – Manu (sesong 1)

### Teater og scene

* 2003: *Madame Doubtfire* – tilpassa av Albert Algoud, regissert av Daniel Roussel, Théâtre de Paris
* 2013: *Kevin & Tom*

## Diskografi

### Album

* 2018: *Tom Leeb* (EP)
* 2019: *Recollection*

### Singlar

* 2018: «Are We too Late»
* 2019: «Go On»
* 2019: «Sun»
* 2020: «The Best in Me»

## Referansar

**Denne artikkelen bygger på «[[:nb:Tom Leeb|Tom Leeb]]» frå ,  den 4. desember 2021.*
Hasta la vista av Hurricane

**«Hasta la vista»** (spansk for 'på gjensyn') er ein serbisk popsong frå 2020 som vert framført av jentegruppa Hurricane. Songen skulle ha vore det serbiske bidraget i Eurovision Song Contest 2020 i Rotterdam i Nederland, men tevlinga vart avlyst på grunn av koronaviruspandemien i Europa vinteren 2020. Songen vart utgjeven 7. februar 2020.

## Om songen
«Hasta la vista» er komponert av Nemanja Antonić, medan Kosana Stojić og Sanja Vučić har skrive teksta. Songen har serbisk tekst, men tittelen er spansk, og det er enkelte engelske ord i teksta. «Hasta la vista» vart utgjeven for nedlasting og strøyming 7. februar 2020. Ein omarbeidd versjon av låten, og dessutan ein musikkvideo, vart utgjeven 27. februar same år.

6. februar 2020 vart Hurricane og «Hasta la vista» offentleggjord som ein av 24 deltakarar i songtevlinga *Beovizija 2020*. *Beovizija* vert arrangert av kringkastaren Radio-televizija Srbije (RTS), og vinnaren skulle representere Serbia i Eurovision Song Contest. «Hasta la vista» kvalifiserte seg frå semifinalen 29. februar 2020, og deltok i finalen dagen etter. Der vann songen både jury- og telefonavrøystinga og vart dimed det serbiske bidraget i Eurovision Song Contest 2020.

### Eurovision Song Contest
I januar 2020 vart Serbia trekt til å delta i den andre semifinalen av Eurovision Song Contest. Semifinalen skulle ha vore arrangert i Rotterdam Ahoy i Nederland torsdag 14. mai, men på grunn av koronavirusutbrotet vinteren 2020 vedtok EBU å avlyse Eurovision Song Contest. Dette vart gjort for å hindra spreiing av koronaviruset SARS-CoV-2 og den medfølgjande sjukdomen COVID-19 i Europa. Songen fekk dermed aldri delteke i Eurovision Song Contest. 

## Referansar

**Denne artikkelen bygger på «[[:nb:Hasta la vista (Hurricane-sang)|Hasta la vista (Hurricane-sang)]]» frå ,  den 3. desember 2021.*
Birth of a New Age

**«Birth of a New Age»** (norsk omsetjing 'fødselen til ein ny tidsalder') er ein song frå 2021 av den surinamske songaren og låtskrivaren Jeangu Macrooy. Songen vart utgjeven 4. mars 2021 og var det nederlandske bidraget i Eurovision Song Contest 2021 på heimebane i Rotterdam. Songen enda på 23. plass i finalen med 11 poeng. 

## Om songen
«Birth of a New Age» er komponert og framført av musikaren Jeangu Macrooy. Hans manager, den nederlandske musikaren og produsenten Pieter «Perquisite» Perquin, står bak arrangementet og instrumenta i songen.

Macrooy er frå Surinam, men har budd i Nederland i ei årrekkje, og har vorte ein kjend person i landets musikkliv. Songen tek for seg vanskane mange minoritetar vert utsette for. Ifølgje songaren sjølv, skal songen inspirera folk til ikkje å gje opp, men stå saman og seie «rytmen din er opprør».

«Birth of a New Age» har engelsk tekst, men inneheld eit surinamsk ordtak frå morsmålet til Macrooy, sranan tongo: «Mi na afu sensi, no wan man e broko mi» (eg er ein halv cent, du kan ikkje knekka meg). «Ein halv cent» viser til den ein gong lågaste myntvaløren i Surinam, og som ikkje kan delast opp i lågare valørar.

## Eurovision Song Contest
«Birth of a New Age» representerte Nederland på heimebane i Eurovision Song Contest 2021, etter at den nederlandske kringskastaren AVROTROS internt valde Jeangu Macrooy til å representere landet i tevlinga i 2020 med songen «Grow». Men Eurovision Song Contest vart avlyst på grunn av koronaviruspandemien, men AVROTROS vedtok at Macrooy i staden skulle få representere landet i 2021 med ein ny song.

Som vertsnasjon var Nederland automatisk kvalifisert til finalen i Rotterdam Ahoy laurdag 22. mai 2021. I finalen hadde «Birth of a New Age» startnummer 23, og den vart til slutt nummer 23 av 26 med 11 poeng. Alle poenga kom frå fagjuryane, medan han fekk 0 poeng i telefonavrøystinga.

## Musikkvideo
Den offisielle musikkvideoen til songen vart i likskap med låten sloppen 4. mars 2021. Videoen vart spela inn i Rijksmuseum i Amsterdam.

## Listeplasseringar

## Referansar

**Denne artikkelen bygger på «[[:nb:Birth of a New Age|Birth of a New Age]]» frå ,  den 3. desember 2021.*
Komikar

**Komikar** (frå gresk κωμῳδία (*kōmōidía*) er ein artist eller skodespelar som prøver å få andre til å le ved hjelp av ulike komiske verkemiddel. Slike verkemiddel kan vera planlagd eller improvisert historeforteljing, song, mimikk, rørsler, eller bruk av rekvisita. 

Ein komikar som vender seg direkte til publikum blir kalla ein stand-up-komikar.
## Sjå òg
* Humorist

## Kjelder

**Denne artikkelen bygger på «[[:nb:Komiker|Komiker]]» frå ,  den 4. desember 2021.*  
 

## Bakgrunnsstoff
Sjokoladekake

**Sjokoladekake** er ei kake laga av sjokolade i smelta eller pulverform og ein variasjon av andre ingrediensar.

## Typar

Nokre kjende variantar av sjokoladekake er:

* Brownie, små firkanta sjokoladekakestykke med sprøtt ytre, og saftig, karamellagtig indre 
* Lagkake med sjokolade
* Schwarzwaldtkake, sjokoladesukkerbrød med kirsebærfyll
* Sufflékake med sjokolade
* Delfiakake, sjokoladekake med kjekslag
* *Devil's food cake*, saftig, mektig lagkake med sjokolade 
* *Ding Dong*, sjokoladekake på storleik med ein puck
**Fudge cake*, sjokoladekake med konsistens som fudge
**Garasj*, bulgarsk sjokoladekake i fem lag med valnøtter 
**German's chocolate cake*, amerikansk sjokoladekake med kokos- og pekankrem
**Lamington*, australsk kake laga av firkanta sukkerbrødstykke dekte med sjokoladekrem og kokos.
* *Lava cake* eller *molten chocolate cake*, sjokoladekake med flytande sjokoladefyll inni
**Président*, sjokoladesukkerbrød med hasselnøttpralin, kandiserte gule kirsebær toppa med sjokoladespon laga av Maurice Bernachon i samband med at Paul Bocuse fekk æreslegionen av president Valéry Giscard d'Estaing
**Red velvet cake*, raudfarga sjokoladekake med kremostkrem
* *Royal* eller *trianon*, fransk sjokoladekake av *dacquoise* (mandlar i pulverform, sukker og egg) og sprø pralin fordelt i eit tynt, pakket lag og ganache
* Rullekake med sjokolade
*Sachertorte, austerriksk sjokoladekake oppfunnenn av Franz Sacher
* *Torta caprese*, italiensk sjokoladekake frå Capri med mandlar eller valnøtter
* *Torta Tenerina*, sjokoladekake utan mjøl frå Ferrara
* *Wuzetka*, polsk sjokoladekake med krem frå Warszawa med namn etter W-Z-vegen

## Galleri

Chocolate cake with chocolate frosting topped with chocolate.jpg|Sjokoladekake med fleire lag
Kalter Hund 2009 PD IMG 5206.JPG|*Kalter Hund*, ei form for delfiakake
Gâteau marbré.JPG|Marmorkake med sjokolade
Red velvet cupcake.jpg|Lita *red velvet cake*
Piece of chocolate cake on a white plate decorated with chocolate sauce.jpg|Sjokoladekakestykke med kakaopulver og sjokoladesaus


## Kjelder

**Denne artikkelen bygger på «[[:nb:Sjokoladekake|Sjokoladekake]]» frå ,  den 4. desember 2021.*  
**Denne artikkelen bygger på «[[:en:Chocolate cake|Chocolate cake]]» frå ,  den 4. desember 2021.*  
 
## Bakgrunnsstoff

* Sensuell søramerikaner (frå NRK Nitimen sin kakekonkurranse)
Handball-VM 1978 for kvinner

**Verdsmeisterskapen i handball 1978 for kvinner**, den 7. i rekka, vart avvikla i tida 30. november til 10. desember i Tsjekkoslovakia. 12 land deltok i turneringa: Algerie, Aust-Tyskland, Canada, Jugoslavia, Nederland, Polen, Romania, Sovjetunionen, Sør-Korea, Tsjekkoslovakia, Ungarn, Vest-Tyskland.

Aust-Tyskland gjekk til topps i meisterskapen etter å ha teke 8 av 10 poeng i finalerunda. Like mange poeng sanka Sovjetunionen, som måtte nøye seg med sølv grunna mindre målskilnad. Ungarn fekk bronse etter 6 poeng i finalerunda.

For meisterlaget utmerkte Kristina Hochmuth og venstrekant Marion Tietz seg, begge kom med på allstar-laget. Kapteinen Waltraud Kretzschmar og Roswitha Krause bidrog også mykje til triumfen.

## Kjelder
*todor.66
Kristina Hochmuth

**Kristina Hochmuth** () er ein tysk tidlegare handballspelar frå Zwickau som tevla for Aust-Tyskland. Ho vart verdsmeister i 1971, 1975 og 1978. Hochmuth var spelstyrar.

## Karriere
### Klubbspel
Hochmuth spelte på TSC Berlin frå 1965 til 1980. Med klubben frå Aust-Berlin vann ho EHF-cupen i 1978 og EHF-cupvinnarcupen i 1977 og 1979. Elles vart ho aust seriemeister fire gongar og like mange gongar nasjonal cupmeister.

### Landslagsspel
Frå 1966 til 1980 deltok Hochmuth i 235 landskampar og skåra 880 mål. Ho var ein sentral spelar då Aust-Tyskland vann tre av fire VM-turneringar i tida 1971-78. I Handball-VM 1978 vart ho toppskårar med 41 nettkjenningar. Hochmuth var også med då det austtyske mannskapet sikra seg OL-sølv i 1976 og OL-bronse i 1980.

### Merittar
*Verdsmeister: 1971, 1975 og 1978 for Aust-Tyskland
*OL-sølv: 1976 for Aust-Tyskland
*OL-bronse: 1980 for Aust-Tyskland
*Vinnar av EHF-cupen: 1978 med TSC Berlin
*Vinnar av EHF-cupvinnarcupen: 1977 og 1979 med TSC Berlin
*Austtysk seriemeister: 1974, 1977, 1978 og 1980 med TSC Berlin
*Austtysk cupmeister: 1977, 1978, 1979 og 1980 med TSC Berlin

## Kjelder

* 
**Denne artikkelen bygger på «[[:de:Kristina Richter|Kristina Richter]]» frå ,  den 4. desember 2021.*
I Don’t Feel Hate

**«I Don't Feel Hate»** ('eg følar ikkje hat') er ein tysk popsong frå 2021 som vert framført av den tyske youtubaren og tiktokaren Jendrik. Han vart offentleggjort 25. februar 2021 og er skriven av Jendrik sjølv, saman med Christoph Oswald. Dei tyske kringkastarane ARD og NDR valde låten som det tyske bidraget til Eurovision Song Contest 2021 i Rotterdam i Nederland. Der enda den på nest sisteplass med 3 poeng. 

## Bakgrunn
Dei tyske kringskastarane ARD og NDR offentleggjorde i februar 2021 at dei internt hadde vald influensaren Jendrik Sigwart til å representere Tyskland i Eurovision Song Contest 2021. Nokre veker seinare vart det kjent at tittelen på låten var «I Don't Feel Hate». Han var skriven av Jendrik saman med Christoph Oswald. Oswald har òg produsert singelen. Songen er ein lystig poplåt med mykje bruk av ukulele. Songen har engelsk tekst, men inneheld ein kort sekvens der Jendrik etterliknar ein radiovert og snakkar på tysk.

Songen hadde premiere 25. februar 2021 og vart sloppen for strøyming og digital nedlasting. Dagen etter framførte Jendrik songen live for fyrste gong i programmet *NDR Talkshow*.

«I Don't Feel Hate» var det tyske bidraget til Eurovision Song Contest 2021. Som eitt av dei «fem store landa» var Tyskland direktekvalifisert til finalen i Rotterdam Ahoy i Nederland laurdag 22. mai 2021. Songen vart nummer 25 av 26 med 3 poeng – alle frå juryane. Frå sjåarane fekk låten 0 poeng.

## Listeplasseringar

## Kjelder

**Denne artikkelen bygger på «[[:nb:I Don’t Feel Hate|I Don’t Feel Hate]]» frå ,  den 4. desember 2021.*
Tusse Chiza

**Tousin «Tusse» Chiza** (), kjend under kallenavnet **Tusse**, er ein svensk-kongolesisk songar. Chiza slo gjennom musikalsk då han vann svenske *Idol* i 2019, og han vann Melodifestivalen 2021 med låten «Voices». Som følgje av sigeren representerte han Sverige i Eurovision Song Contest 2021 i Rotterdam i Nederland.

## Bakgrunn
Chiza vart fødd i Den demokratiske republikken Kongo, og då han var barn, flykta familien på grunn av uroa i landet. Under flukta kom han bort frå foreldra, og enda opp åleine i Sverige i 2010. Han budde dei fyrste åra i Nora og Västerås, før han i 2015 flytta til ein fosterfamilie i Kullsbjörken utanfor Leksand i Dalarna.

Chiza deltok i talenttevlinga *Talang 2018*, der han nådde semifinale-rundane. Året etter melde han seg på svenske *Idol* på TV4 og gjekk vidare til sluttaudition. Han gjekk vidare til topp 12 og vann til slutt *Idol-*finalen 29. november 2019.

Etter sigeren gav han ut singelen «Rain» for nedlasting på Itunes Store. Månaden før hadde han òg gjeve ut sin eigen versjon av Whitney Houston-låten «How Will I Know» som han framførte under *Idol*. 10. april 2020 gav han ut sin fyrste singel etter *Idol*, «Innan du går». Detta var òg hans fyrste låt på svensk.

### Eurovision Song Contest
Hausten 2020 vart Chiza presentert som ein av deltakarane til Melodifestivalen 2021, og 3. desember vart det gjort kjend at han skulle delta med låten «Voices», skriven av Joy og Linnea Deb, Jimmy «Joker» Thörnfeldt og Anderz Wrethov. Chiza deltok i den tredje delfinalen og kvalifiserte seg direkte til finalen 13. mars 2021. Han var storfavoritt til å vinne Melodifestivalen. I finalen innfridde Chiza favorittstempelet og vann med god margin. Han fekk dimed representere Sverige i Eurovision Song Contest 2021 i Rotterdam i Nederland.

Chiza deltok i den fyrste semifinalen i Eurovision Song Contest i Rotterdam Ahoy tysdag 18. mai 2021. Der vart han nummer sju, og Sverige kvalifiserte seg dimed til finalen laurdag 22. mai. I finalen vart han nummer 14 av 26, det svakaste resultatet til Sverige sidan 2013.

## Diskografi

### Singlar

## Kjelder

**Denne artikkelen bygger på «[[:nb:Tusse Chiza|Tusse Chiza]]» frå ,  den 4. desember 2021.*
Gobeleng

**Gobeleng** (av fransk *gobelin*) er eit vove veggteppe eller møbelstoff med innvovne fargar og figurar. Det var opphavleg nemninga på vevnader frå ein fabrikk i kvarteret Les Gobelins i Paris. Dette kvarteret hadde namn etter fargarfamilien Gobelin, som åtte tomta til den første fabrikken som var skipa i 1662. Veveteknikken blei utvikla i Frankrike på midten av 1600-talet, og førte til ei omfattande industriell framstilling av tekstile kopiar etter kartongar av kjende store kunstnarar i samtida. I dag blir namnet brukt om alle bilettekstilar som brukar denne teknikken, uavhengig av opphavsstad.

Jean-Baptiste Colbert sette i gang produksjonen då han kjøpte lokala og tomta omkring i 1662 på vegner av kong Ludvig XIV. Mykje av den tidlege produksjonen dreidde seg om møbeltekstil. Byrjinga på den kunstnariske utviklinga stod hoffmålaren Charles Le Brun for. Frå 1667 blei fabrikkane utnemnde til kongeleg manufaktur. På grunn av pengeproblem blei fabrikken stengd i 1694, men gjenopna i liten skala 1697 for å levera til dei kongelege bygningane. Lønsemda var på den tida ikkje stor. Produksjonen blei nokså variabel, og det såg nesten ut til å koma ein full stopp tidleg på 1700-talet.

Ein snuoperasjon var løysinga. Ein av finanssekretærane til kongen, Louis Fagon, fekk oppdraget med å organisera prosjektet. Han hadde nettopp fått to av husa sine dekorerte av målaren Jean-Baptiste Oudry, og overtalte han til å ta på seg oppgåva. Oudry og partnaren hans Besnier sette i gang i 1734. Snuoperasjonen var svært vellukka og blei lønsam for alle partar. Oudry blei inspektør og kartongleverandør til alle dei franske fabrikkane. Det meste av arbeidskapasiteten hans i 1730-åra var bunden opp til dette.

Den franske revolusjonen sette ein stoppar for vidare drift, fram til slekta Bourbon sette henne i gang igjen kring 1830. Produksjonen blei då utvida til òg å omfatta golvteppe. Under kommunardopprøret blei bygningen delvis nedbrend. Produksjonen er i dag avgrensa til leveransar til offentlege bygg.

## Kjelder

**Denne artikkelen bygger på «[[:nb:Gobeleng|Gobeleng]]» frå ,  den 5. desember 2021.* 
*** oppgav desse kjeldene:* 
*Lacordaire, *Notice historique sur les Manufactures impériales de tapisseries des Gobelins et de tapis de la Savonnerie, précédée du catalogue des tapisseries qui y sont exposées* (Paris, 1853); Genspach, *Répertoire détaillé des tapisseries exécutées aux Gobelins*, 1662–1892 (Paris, 1893); Jules Guiffrey, *Histoire de la tapisserie en France* (Paris, 1878–1885). The last two authors were directors of the factory.
 

## Bakgrunnsstoff
Radio Recorders

**Radio Recorders** var eit amerikansk platestudio i California i USA med adresse Santa Monica Boulevard 7000 i Hollywood. Studioet blei skipa i 1933 og har gjeve ut nokre av dei største suksessane i underhaldningsbransjen.

Blant dei mange songane som er blitt spelte inn hjå Radio Recorders kan ein nemna «White Christmas», både med Bing Crosby i 1942 og Elvis Presley i 1957 og songane «Mack The Knife» med Bobby Darin og «Love Letters In The Sand» med Patt Boone. Det var òg i dette studioet at den første amerikanske stereoplata blei til, det var Louis Armstrong si *Louis Armstrong Plays King Oliver* frå 1957.

Dei fleste av Elvis Presley sine filmsongar frå 1956 og fram til 1966 blei spelte inn hjå Radio Recorders, medan dei meir regulære plateinnspelinga hans i same periode som oftast blei spelte inn i Nashville. Den fyrste innspelinga til Presley hos Radio Recorders fann stad i Studio B den 1. september 1956, der han mellom anna spelte inn «Love Me», og den siste gangen Presley var i studiet hos Radio Recorders var den 28. juni 1966, der han gjorde ferdig innspelinga av «Long Legged Girl (With The Short Dress On)» frå filmen *Double Trouble*. I alt spelte Elvis Presley inn over 100 songar hjå Radio Recorders.

I 1960 blei studioet slått saman med Universal Records og skifta namnet til Radio Universal Recorders. I 1967 blei namnet endra til Annex Studio, og i 1977, då studioet fekk nye eigarar, blei namnet endra til Studio 56.

## Kjelder

**Denne artikkelen bygger på «[[:da:Radio Recorders|Radio Recorders]]» frå ,  den 5. desember 2021.*
Pickwick Records

**Pickwick Records** er eit amerikansk plateselskap og ein britisk distributør som satsa på sound-alike musikk, det vil seia anten cover av originalar av husband eller songar som høyrest ut som hitsongar, men som er ulike nok til ikkje å skaffa copyright-problem. Selskapet gav ofte ut plater på andre namn i ulike land.

Pickwick Records blei fyrst skipa i 1950 som ein etterfølgjar av Voco Inc. Selskapet voks og blei til Pickwick International i 1961, og fekk underavdelingar i Storbritannia (1962) og Canada (1965).

## Kjelder

**Denne artikkelen bygger på «[[:nb:Pickwick Records|Pickwick Records]]» frå ,  den 5. desember 2021.*
Fyr & Flamme

**Fyr & Flamme** er ein dansk sangduo som består av songaren Laurits Emanuel og songaren og skodespelaren Jesper Groth. Duoen fekk suksess i 2020 med låtane «Menneskeforbruger» og «Kamæleon». Duoen er kjend for sine danskspråklege tekster og sitt 1980-talsinspirerte lydbilete.

I mars 2021 vann Fyr & Flamme Dansk Melodi Grand Prix med låten «Øve os på hinanden», og fekk dimed representere Danmark i Eurovision Song Contest 2021 i Rotterdam i Nederland. Duoen enda på ellevteplass i sin semifinale og nådde difor ikkje finalen.

## Kjelder

**Denne artikkelen bygger på «[[:nb:Fyr & Flamme|Fyr & Flamme]]» frå ,  den 5. desember 2021.*
Ben & Tan

**Ben & Tan** er ein dansk songduo som består av Benjamin Rosenbohm og Tanne Balcells. Duoen møtte kvarandre i 2019, då dei begge deltok i danske *X Factor*. Året etter vant dei Dansk Melodi Grand Prix med låten «Yes». Med sigeren skulle dei ha representert Danmark i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

## Bakgrunn
Dei to medlemmane Tanna Amanda Balcells og Benjamin Rosenbohm deltok begge i danske *X Factor* i 2019. Balcells enda på fjerdeplass som del av gruppa Echo, medan Rosenbohm kom til finalen, der han enda på andreplass. Etter *X Factor* danna dei to duoen Benn & Tan og melde seg på til Dansk Melodi Grand Prix i regi av Danmarks Radio (DR).

31. januar 2020 kunngjorde DR at Ben & Tan var ein av dei ti finalistane i Dansk Melodi Grand Prix. Bidraget til duoen, «Yes», er skriven av Emil Lei, Jimmy Jansson og Linnea Deb. Låten vart sloppen same dag. Under finalen i København laurdag 7. mars 2020 vann duoen tevlinga med 61 prosent av telefonrøystene i siste runde. Med sigeren skulle Ben & Tan ha representert Danmark i Eurovision Song Contest 2020 i Rotterdam i Nederland. Duoen skulle delta i den andre semifinalen torsdag 12. mai 2020. På grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen COVID-19.

## Referansar

**Denne artikkelen bygger på «[[:nb:Ben & Tan|Ben & Tan]]» frå ,  den 5. desember 2021.*
Snegurotsjka

**Snegurotsjka**, på russisk *Снегурочка*, norsk 'Snøjenta', er i russisk jule- og nyttårstradisjon medhjelparen til *[[Ded Moroz]]* - 'Bestefar Frost'. Ho er barnebarnet til Ded Moroz, og skulle i dei sovjetiske åra fyrst og fremst bli knytt til nyttår, sidan jula som kristen høgtid ikkje skulle feirast i det kommunistiske samfunnet. Snegurotsjka vert oftast framstilt som kledd i ein lang, vakker og sølvkvit eller blåkvit vinterkappe av pels; i nyare tid av og til i ein vinteroverall i same farge.

Snegurotsjka vart stadig vanlegare i russiske eventyr på 1800-talet og var populær i denne seinare delen av tsartidas Russlands år, og kan ikkje daterast til eldre slavisk mytologi.

## Kjelder

**Denne artikkelen bygger på «[[:nb:Snøpiken|Snøpiken]]» frå ,  den 5. desember 2021.*  

## Litteratur

* *Märchen der russischen Schriftsteller*. Verlag Prawda, Moskau 1985, Übersetzung aus dem Russischen: Oksana Fedotowa, 2005
* *Russische Märchen*. Königsfurt-Verlag 2006, Übersetzung aus dem Russischen: Sigrid Früh, Paul Walch (enthält die Version nach Chudjakow)